Райнер Мария Рилке
Притихни пред шума…

Превод от немски: Стоян Бакърджиев, 1979

chitanka.info

Притихни пред шума, мой живот съкровен,

вслушай се в тишината.

Проумей какво иска ветрецът край мен,

преди да потръпне брезата.

Щом самото мълчание пак зашепти,

сетивата ти нека владее.

На всеки лек полъх отдай се ти —

той влюбено ще те люлее.

О, душа, после ти се разлей, разлей!

За да намериш утеха,

над нещата замислени ти се развей

Като празнична дреха.

1898

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.